नवाज सरिफ

मियाँ मोहम्मद नवाज सरिफ (उर्दु: میاں محمد نواز شریف) (जन्म लाहौर, २५ डिसेम्बर १९४९) पाकिस्तानको पूर्व प्रधानमन्त्री तथा पाकिस्तान मुस्लिम लिग (पीएमएल) का वरिष्ठ नेता हुन्। उनी मात्र पाकिस्तानका यस्ता नेता हुन् जो पाकिस्तानमा ३ पटक प्रधानमन्त्री बेनका छन्। पनामा पेपर्स को कारणले गर्दा शरीफको परिवार न्यायिक जाँचमा आए। २०१८ मा पाकिस्तानी सुप्रीम कोर्टले सरिफलाई  २०१७ को पनामा पेपर्सको मुद्दामा संलग्न भएकोले जीवनकालको लागि सार्वजनिक कार्यालयबाट हटाउने आदेश दियो।

प्रारम्भिक जीवन र शिक्षा
नवाजको जन्म २५ डिसेम्बर १९४९ मा पन्जाबको लाहोरमा भएको थियो। [] []शरीफ परिवार पन्जाबका बट कश्मीरी हुन्। उनका बुबा, मुहम्मद शरीफ, एक उच्च-मध्यम-वर्ग व्यापारी र उद्योगपति थिए जसको परिवार व्यापारको लागि कश्मीरको अनन्तनागबाट बसाई सरेको थियो। बीसौं शताब्दीको सुरुमा पन्जाबको अमृतसर जिल्लाको जाति उमरा गाउँमा बसोबास गरेका थिए। उनकी आमाको परिवार पुलवामाबाट आएको थियो। [] सन् १९४७ मा पाकिस्तान बनेपछि नवाजका अभिभावक अमृतसरबाट लाहोर बसाइँ सरेका थिए। उनका बुबाले अहल-ए-हदीसको शिक्षालाई पछ्याए। उनका दुई साना भाइहरू छन्: शेहबाज शरीफ र स्वर्गीय अब्बास शरीफ, दुवै राजनीतिज्ञ थिए। [] 

नवाज सेन्ट एन्थोनी हाई स्कूल गए। उनले गभर्नमेन्ट कलेज युनिभर्सिटी (जीसीयू) बाट कला र व्यापार डिग्रीको साथ स्नातक गरे र त्यसपछि लाहोरको पन्जाब विश्वविद्यालयको कानून कलेजबाट कानूनको डिग्री प्राप्त गरे। []

नवाज सरिफकी श्रीमती कुलसुमका दुई बहिनी र एक भाइ थिए। उनको मातृ पक्षबाट, उनी पहलवान द ग्रेट गामाकी नातिनी थिइन्। उनले अप्रिल १९७० मा नवाज सरिफसँग विवाह गरेकी थिइन्। दम्पतीका चार सन्तान छन्: मरियम, अस्मा, हसन र हुसेन। 

सन्दर्भ सामग्रीहरू

बाह्य कडीहरू

श्रेणी:राजनीतिज्ञहरू
श्रेणी:पाकिस्तानका प्रधानमन्त्रीहरू
श्रेणी:पन्जाब, पाकिस्तानका मुख्यमन्त्रीहरू